Cel mai lung brâu românesc, țesut și cusut de peste 1.000 de persoane, poate intra în Cartea Recordurilor. Va fi prezentat și jurizat în Germania
Cel mai lung brâu românesc din lume, care candidează pentru includerea în Cartea Recordurilor, va fi prezentat în centrul orașului Nürnberg în data de 23 iunie, a declarat, vineri, pentru AGERPRES, coordonatoarea Asociației "Dacia e.V. Germania" și a Centrului Cultural Româno-Moldo-German "Dumitru Dorin Prunariu" din Nürnberg, Ionela van Rees-Zota.